టి20లో ఆస్ట్రేలియా ప్రపంచ రికార్డు
చెలరేగిన మాక్స్‌వెల్‌
పల్లెకెలె: ఆస్ట్రేలియా,శ్రీలంక జట్ల మధ్య జరుగుతున్న తొలి టి20 మ్యాచ్‌లో వరల్డ్‌ రికార్డు నమోదైంది.ఆసీస్‌ ఓపెనర్‌ గ్లెన్‌ మాక్స్‌వెల్‌ చెలరేగి ఆడటంతో ఆస్ట్రేలియా 20 ఓవర్లకు గాను 3 వికెట్లు కోల్పోయి 263 పరుగులు సాధించింది.ఓపెనర్‌ మాక్స్‌వెల్‌ 65 బంతుల్లో 14 బౌండరీలు, 9 సిక్స్‌లు 223 స్ట్రయిక్‌ రేటుతో 145 పరుగులు చేసి నాటౌట్‌గా నిలిచాడు.దీంతో ఆస్ట్రేలియా టి20లో ప్రపచం రికార్డు నమోదు చేసింది.ఇప్పటి వరకు అంతర్జాతీయ టి20 మ్యాచ్‌లలో అత్యధిక స్కోరు శ్రీలంకదే.కాగా 2007 కెన్యాపై దక్షిణాఫ్రికాలోని జోహెన్స్‌బర్గ్‌లో జరిగిన మ్యాచ్‌లో శ్రీలంక 20 ఓవర్లగాను 6 వికెట్లు కోల్పోయి 260 పరుగులు చేసింది.9 సంవత్సరాల ఈ రికార్డును ఇప్పుడు ఆస్ట్రేలియాతో బ్రేక్‌ అయింది. ప్రస్తుతం ఆసీస్‌ జట్టు నిర్ణీత 20 ఓవర్లకు 3 వికెట్లు కోల్పోయి 263 పరుగులు చేసింది.టి20ల్లో అత్యధిక పరుగులు సాధించిన ఆటగాడిగా పించ్‌ 156 పరుగులతో ఉన్నాడు.మాక్స్‌వెల్‌ 145 పరుగులతో రెండవ స్థానంలో ఉన్నాడు.ప్రస్తుతం అంతర్జాతీయ క్రికెట్‌లో బౌలర్లు గడ్డు పరిస్థితిని ఎదుర్కొంటున్నారు. టి20లో అత్యధిక పరుగుల రికార్డు ఆస్ట్రేలియా వర్సెస్‌ శ్రీలంక 263/3 (20 ఓవర్లు), శ్రీలంక వర్సెస్‌ కెన్యా 260/6 (20 ఓవర్లు), ఆస్ట్రేలియా వర్సెస్‌ ఇంగ్లండ్‌ 248/6 (20 ఓవర్లు), వెస్టిండీస్‌ వర్సెస్‌ ఇండియా 245/6 (20 ఓవర్లు), ఇండియా వర్సెస్‌ వెస్టిండీస్‌ 244/4 (20 ఓవర్లు)